Sergei Prokofiev

Sergei Sergeyevich Prokofiev (russ:  Сергей Сергеевич Прокофьев) esset un famosi russ compositor de classic musica, pianist e dirigente in li 20-im secul. Il nascet li 23-im de april 1891 in li village Sontsivka (hodie: Ukraina e morit li 5-im de marte 1953 in Moscva). 

Sergei Prokofiev comensat studiar musica ja in li etá de 13 annus al conservatorium in Sant Petersburg. Pro li Revolution del Octobre il forlassat Russia e translocat al Unit States de America e in li annu 1920 a Francia. Sergei Prokofiev retornat in li annu 1936 al Soviet-Union.

Sergei Prokofiev esset maritat con li hispan cantatora Carolina Codina inter 1921 e 1941 e inter 1948 til su morte in li annu 1953 con Mira Mendelson. Sergei Prokofiev havet du infantes.

Ovre
Sergei Prokofiev scrit óperas, ballettes, sinfonies, piano-concertes e ovres de musica de camera.
Su musica-fabul Peter e li Lupo es un del max ludet pezzes de musica in li 20-im secul. Anc su ballette Romeao e Julia es tre famosi.

Categorie:Russes
Categorie:Compositores